Lyd & Lys gruppen består af frivillige studerende, der alle elsker at arbejde med lyd og lys. De leverer lyssætning og lydudstyr til forskellige slags arrangementer på universitetet, det være sig alt fra rusture og små fester, til stand-up arrangementer og paneldebatter. Nu kan gruppen så se frem til at kunne gøre det endnu bedre. Tuborgfondet har valgt at donere 160.000 kroner til udstyr. - Med denne støtte er det muligt for os at give endnu bedre lyd- og lys-oplevelser til både store som små arrangementer, og vi kan leje ud til flere mindre aktiviteter samtidig, siger formanden for lyd & lys gruppen, Nikolai Beier.

Opsummering:
Tuborgfondet støtter Lyd & Lys gruppen i Studentersamfundet med en ordentlig pose penge.